《浙江观潮一首》
宋代·王阮

水向东南聚，气钟子午间。
大洋一沸鼎，众溜各循环。
高岸忽为谷，痴雷惊破山。
三年浮海客，见此悟生还。

作者简介：（?—1208）宋江州德安人，字南卿。王韶曾孙。孝宗隆兴元年进士。对策极言迁都建康以图进取。光宗绍熙中知濠州，整修战备，金人不敢犯。改知抚州。韩侂胄闻其名，特命入奏，诱以美官，遭拒大怒，批旨予祠。归隐庐山以终。有《义丰集》。